Βενεδίκτη της Δανίας

Η Βενεδίκτη της Δανίας (γεννημένη στις 29 Απριλίου 1944) είναι η δεύτερη κόρη του Φρειδερίκου Θ΄ της Δανίας και της συζύγου του Ίνγκριντ. Είναι η μικρότερη αδελφή της Μαργαρίτας Β΄ της Δανίας και η μεγαλύτερη αδελφή της Άννας-Μαρίας της Ελλάδας. Η Βενεδίκτη συχνά αντιπροσωπεύει τη μεγαλύτερη αδελφή της σε επίσημες ή ανεπίσημες εκδηλώσεις. Βρίσκεται στην ενδέκατη θέση της γραμμής διαδοχής για το θρόνο της Δανίας. http://www.theroyalforums.com/46204-princess-benedikte-turns-seventy/

Βιογραφικά στοιχεία
Πρώιμα χρόνια
Η Βενεδίκτη Άστριντ Ίνγκεμποργκ Ίνγκριντ γεννήθηκε στις 29 Απριλίου 1944, στα Ανάκτορα Αμάλιενμποργκ της Κοπεγχάγης. Η γέννησή της συνέβη κατά τη διάρκεια του γερμανικής κατοχής της Δανίας στον Β΄ Παγκόσμιο Πόλεμο. Την επόμενη ημέρα, μετά τη γέννησή της, ακούστηκαν 21 κανονιοβολισμοί από την αντιστασιακή ομάδα Χόλγκερ Ντάνσκε στο δημόσιο πάρκο Ορστεντσπάρκεν, ως αναφορά στους παραδοσιακούς κανονιοβολισμούς, που εκτελούνται μετά από τη γέννηση κάποιου βασιλικού τέκνου.Peter Øvig Knudsen: Efter drabet (σελ. 191), forlaget Press, Oslo 2003, ISBN 82-7547-119-2

Βαπτίσθηκε στις 24 Μαΐου 1944 στην Εκκλησία του Χόλμεν της Κοπεγχάγης. Ανάδοχοί της ήταν ο Χριστιανός Ι΄ της Δανίας και η Βασίλισσα Αλεξανδρινή, ο Γουσταύος της Δανίας, ο Γουσταύος Ε΄ της Σουηδίας, ο Σίγκβαρντ Μπερναντότ, η Καρολίνα Ματθίλδη της Δανίας, η Ίνγκεμποργκ της Δανίας, η Μαργαρίτα της Σουηδίας, ο Αλεξάντερ Ράμσεϋ και η Ελισάβετ του Ηνωμένου Βασιλείου.http://wc.rootsweb.ancestry.com/cgi-bin/igm.cgi?op=GET&db=royals&id=I28316

Η πριγκίπισσα Βενεδίκτη μεγάλωσε μαζί με τις αδελφές της στα Ανάκτορα Αμάλιενμποργκ της Κοπεγχάγης και στο Παλάτι του Φρέντενσμποργκ της βόρειας Ζηλανδίας. Τις καλοκαιρινές της διακοπές τις περνούσε μαζί με τη βασιλική οικογένεια στη θερινή κατοικία των γονιών της, το Παλάτι του Γκράστεν στη νότια Γιουτλάνδη. 

Το 1947 ο παππούς της Χριστιανός Ι΄ απεβίωσε και στο θρόνο ανήλθε ο πατέρας της Φρειδερίκος Θ΄. Το 1953, με την ψήφιση του νέου νόμου διαδοχής για το θρόνο της Δανίας, η Βενεδίκτη βρέθηκε στη δεύτερη θέση, πίσω από την αδελφή της Μαργαρίτα και μπροστά από την αδελφή της Άννα-Μαρία.

Εκπαιδεύτηκε σε ιδιωτικό σχολείο της Κοπεγχάγης, σε ένα οικοτροφείο στην Αγγλία και σε ένα ελβετικό σχολείο. Το 1965 παρακολούθησε μαθήματα μόδας και σχεδίου σε ιδιωτική σχολή της Κοπεγχάγης.

Το 1962, βρέθηκε στην Αθήνα, μαζί με την αδελφή της Άννα-Μαρία, για να παραστεί ως παράνυμφος στο γάμο του Χουάν Κάρλος της Ισπανίας και της Σοφίας της Ελλάδας.http://www.royalchronicles.gr/tatianaradziwill/

Γάμος και οικογένεια
Η Βενεδίκτη παντρεύτηκε στις 3 Φεβρουαρίου 1968 τον Ριχάρδο του Ζάυν-Βίτγκενσταϊν-Μπέρλεμπουργκ στην Εκκλησία του Παλατιού Φρέντενσμποργκ. Ο πατέρας της ζήτησε από το ζευγάρι να ανατρέψουν τα παιδιά τους στη Δανία, προκειμένου να κατέχουν δικαιώματα διαδοχής για το θρόνο. Δεδομένου, όμως, ότι η εισήγησή του δεν ικανοποιήθηκε, τα τρία παιδιά της Βενεδίκτης και του Ριχάρδου αποκλείστηκαν από τη γραμμή διαδοχής. 
 Γουσταύος (γεν.12 Ιανουαρίου 1969).
 Αλεξάνδρα (γεν. 20 Νοεμβρίου 1970).
 Ναταλία (γεν. 2 Μαΐου 1975)https://web.archive.org/web/20090807131446/http://geocities.com/dagtho/dk-suc-law.html.

Ενδιαφέροντα
Η πριγκίπισσα Βενεδίκτη ασχολείται με προσκοπικές οργανώσεις στη Δανία, καθώς επίσης και διεθνώς. Όταν ήταν παιδί, δημιουργήθηκε μια ειδική μονάδα προσκόπων, έτσι ώστε να ενταχθεί η ίδια. Σήμερα η συμμετοχή της αφορά κυρίως το οργανωτικό επίπεδο, δεδομένου ότι είναι πρόεδρος της επιτροπής προσκόπων για κορίτσια της Δανίας. Είναι προστάτης της ομάδας πράσινων προσκόπων για κορίτσια και της ένωσης προσκόπων της χώρας.http://www.strandmarkskirken.dk/boern-og-unge/de-groenne-pigespejdere/

Αποτελεί επίτιμο μέλος του δανικού τμήματος της εκπαιδευτικής Ένωσης του Αγίου Γεωργίου, από την οποία βραβεύτηκε το 2007.http://www.koreaherald.com/view.php?ud=20090914000049 Ασχολείται, επίσης, με την ιππασία και έχει υπάρξει προστάτης της Παγκόσμιας Ομοσπονδίας Εκτροφής για Αθλητικά Άλογα. Το 2006 έθεσε υποψηφιότητα για να εκλεγεί ως Πρόεδρος της Διεθνούς Ομοσπονδίας Ιππασίας, όμως ηττήθηκε, κερδίζοντας μόλις 16 ψήφους.http://www.feiworldcup.org/news/three-candidates-fei-presidencyhttp://inside.fei.org/news/three-candidates-fei-presidency

Παραπομπές

Πρόγονοι
<center>

Κατηγορία:Οίκος του Γκλύξμπουργκ
Κατηγορία:Πριγκίπισσες της Δανίας